cyanic-selkie/wikianc huggingface dataset:
নাইটস হস্পিটালার
মাল্টার জীবন
১৬০৪ সনে, প্রত্যেক Langue কে church of Saint John এর একটি করে চ্যাপেল দেয়া হয় এবং Langue এর কোট অফ আর্মস দেয়াল ও ছাদ সজ্জিত করা হয়:
ইউরোপে বিশৃঙ্খলা
যদিও সংঘটি মাল্টায় টিকে থাকে,এটি Protestant Reformationএর সময় এর ইউরোপীয় স্থাপনা হারায়। ইংলিশ ব্রাঞ্চ ১৫৪০ সনে বাজেয়াপ্ত করা হয়। জার্মান Bailiwick of Brandenburg ১৫৭৭ সনে লুথেরান হয়, এরপর ইভেনজেলিকাল হয়, কিন্তু ১৮১২ সন পর‌্যন্ত সংঘকে আর্থিক সহায়তা দান অব্যাহত রাখে। সেসময় প্রুশিয়ায় সংঘের প্রটেক্টর, রাজা Frederick William III, এটিকে একটি order of meri -এ রূপান্তরিত করেন।; ১৮৫২সনে, তার পুত্র ও উত্তরাধিকারী, রাজা Frederick William IV of Prussia, Johanniterorden কে নাইট হস্পিটালারের অ-ক্যাথোলিক শাখা হিসাবে পুণরায় ফিরিয়ে আনেন।
রূশ নেভীতে এবং বিপ্লবপূর্ব ফরাসী নৌবাহিনীতে নাইটদের ব্যাপক উপস্থিতি ছিল। যখন Phillippe de Longvilliers de Poincy ফরাসী কলোনী Saint Kitts এর গভর্নর নিযুক্ত হন ১৬৩৯ সনে, তিনি ছিলেন একজন নাইট এবং তিনি সংঘের প্রতীক সহ পোশাক পরতেন। ১৬৫১সনে, নাইটরা Compagnie des Îles de l'Amérique থেকে islands of Sainte-Christophe, Saint Martin, ও Saint Barthélemy ক্রয় করে। ১৬৬০ সনে De Poincy'র মৃত্যুতে ক্যারিবিয়ান এলাকায় হসপিটালার সংঘের উপস্থিতি শেষ হয়ে যায়। তিনি Saint Croix দ্বীপ ব্যক্তিগত সম্পদ হিসাবে ক্রয় করেন এবং Knights of St. Johnকে দান করেন। ১৬৬৫ সনে, সংঘ তাদের  ক্যারিবীয় French West India Companyর কাছে বিক্রি করেন, যারফলে ঐ এলাকায় সংঘের উপস্থিতির অবসান ঘটে।
ফরাসী জাতীয় এসেম্বলী ১৭৮৯ সনে সামন্ততন্ত্র বাতিল করে যে ফরমান জারি করে তাতে এই সংঘকেও ফ্রান্সে বিলুপ্ত করা হয়: "V. Tithes of every description, as well as the dues which have been substituted for them, under whatever denomination they are known or collected (even when compounded for), possessed by secular or regular congregations, by holders of benefices, members of corporations (including the Order of Malta and other religious and military orders), as well as those devoted to the maintenance of churches, those impropriated to lay persons and those substituted for the portion congrue, are abolished (…)"
ফরাসী বিপ্লবী সরকার ১৭৯২ সনে ফ্রান্সে সংঘের সকল সম্পদ বাজেয়াপ্ত করে।
মাল্টা হৃত
নেপোলিয়ন ১৭৯৮ সনে তার মিসর অভিযানের সময় তাদের ভূমধ্যসাগরীয় ঘাটি Maltaদখল করেন। নেপোলিয়ন Grand Master Ferdinand von Hompesch zu Bolheimকে দাবি করেন যে তা জাহাজ পানি ও রসদ নিতে বন্দরে ভিড়বে। গ্র্যান্ড মাস্টার জবাব দিলেন একসাথে মাত্র দুটি জাহাজ ভিড়তে পারবে। নেপোলিয়ন জানতেন যে এ রকম পদ্ধতি অনেক সময় নেবে এবং তার বাহিনী এর ফলে এডমিরাল হোরেশিও নেলসনএর হুমকির মুখে পড়বে, কাই তিনি মাল্টার বিরুদ্ধে যুদ্ধায়োজনের নির্দেশ দিলেন। ১১ জুন সকালে ফরাসী সেন্যৈরা সাতটি পয়েন্টে মাল্টায় নামল এবং হামলা চালাল। কয়েক ঘণ্টার তুমুল যুদ্ধের পর পশ্চিমের মাল্টীয়রা আত্মসমর্পণ করে।
নেপোলিয়ন দুর্গ রাজধানী ভেল্লেত্তার সাথে আলোচনা শুরু করেন। বেশি উন্ন্ত ফরাসী ফোর্সের মুখোমুখি হয়ে এবং পশ্চিম মাল্টায় ক্ষতিগ্রস্ত হওয়ায়, গ্র্যান্ড মাস্টার আত্মসমর্পণে রাজী হন। ১৮ জুন Hompesch Triesteএর উদ্দেশ্যে মালটা ত্যাগ করে। তিনি ৬ জুলাই ১৭৯৯ গ্র্যান্ড মাস্টার পদ থেকে ইস্তফা দেন।
নাইটরা ছত্রভঙ্গ হয়, যদিও ষংঘ সীমিত মাত্রায় অস্তিত্ব বজায় রাখে এবং ইউরোপীয় সরকারগুলির সাথে ফিরে আসার জন্য নেগোসিয়েশন চালাতে থাকে। রুশ সম্রাট, প্রথম পল সেন্ট পিটার্সবুর্গ শহরে সবচেয়ে বেশি সংখ্যক হস্পিটালার নাইটকে আশ্রয় দেন, যে কাজের ফলে রুশ নাইটস হস্পিটালার ঐতিহ্য উদ্ভব হয় এবং রুশ ইম্পিরিয়াল অর্ডারে তাদের স্বীকৃতি আসে। সেন্ট পিটার্সবুর্গের শরণার্তী নাইটরা জার পলকে তাদের গ্র্যান্ড মাস্টার নির্বাচিত করেন–গ্র্যান্ড মাস্টার von Hompesch এর প্রতিদ্বন্দী - তবে পরবর্তী জনের পদত্যাগের পর পল একমাত্র  গ্র্যান্ড মাস্টার হন।  গ্র্যান্ড মাস্টার প্রথম পল  রোমান ক্যাথোলিক Grand Prioryর অতিরিক্ত একটি রুশ Grand Priory গঠন করেন। যাতে ছিল কমপক্ষে ১১৮ টি Commanderies, ফলে সংঘের বাকি অংশ সংকুচিত হয় এবং সকল খ্রিস্টানের জন্য উন্মুক্ত করা হয়। রোমান ক্যাথোলিক আইন দ্বারা পলের গ্র্যান্ড মাস্টার নিবাচন স্বীকৃত হয় নি। তিনি de jure গ্র্যান্ড মাস্টার ছিলেন না de facto গ্র্যান্ড মাস্টার ছিলেন।
১৯ শতকের শুরুতে, ইউরোপে এর priories হারানোর ফলে সংঘটি দুর্বল হয়ে পড়ে। সংঘের মাত্র ১০% আয় ইউরোপের উৎস থেকে আসত, বাকি ৯০% Russian Grand Priory কর্তৃক অর্জিত হত ১৮১০ সন পর্যন্ত। এ সমস্যার আংশিক কারণ এ সময়ে সংঘের প্রশাসন ছিল লেফটেনেন্টের অধীনে, গ্র্যান্ড মাস্টারের অধীনে নয়, ১৮০৫ থেকে ১৮৭৯ সময়ে, যখন পোপ ত্রয়োদশ লিও একজন গ্র্যান্ড মাস্টার নিয়োগ দেন। এতে মানবিক ও ধমীয় সংস্থা হিসাবে সংঘটির নবায়ন হয়।
১৯ সেপেটম্বর ১৮০৬, সুইডিশ সরকার সংঘকে Gotland দ্বীপ দানের প্রস্তাব করেন। সংঘ এই প্রস্তাব প্রত্যাখ্যান করে, কারণ কারণ এর অর্থ হবে মাল্টার উপর সংঘের দাবি ত্যাগ করা।
অবশিষ্ট
thumb|View from [[Valletta, Malta, showing Fort Saint Angelo, belonging to the Sovereign Military Order of Malta.]] ২০১৩ সনের অগাস্টে, Israel Antiquities Authority জানায় যে হস্পিটালার হাসপাতাল, যা ১০৯৯ and ১২৯১এর মধ্যে মুসলিম কর্তৃপক্ষ থেকে অনুমতি নিয়ে নির্মাণ করা হয়েছিল, পুরাতন জেরুসালেম শহরের খ্রিস্টান পল্লীতে পাওয়া গেছে। এখানে ২,০০০ জন রোগী একসাথে থাকতে পারত। ইহুদী রোগীদেরকে kosher (ধর্মমতে বৈধ) খাবার দেয়া হত। এটা একটি এতিমখানা হিসাবেও কাজ করত, যার শিশুরা পুর্ণবয়স্ক হয়ে হস্পিটালার হত। একটি রেস্তোরাঁর জন্য খননকালে এ ধ্বংসাবশেষ আবিস্কৃত হয়, সংরক্ষিত ভবন প্রকল্পের আওতায় আনা হবে।
মাল্টার সার্বভৌম মিলিটারি অর্ডার
thumb|মাল্টা সংঘের কোট অব আর্মস
Sovereign Military Hospitaller Order of Saint John of Jerusalem, of Rhodes and of Malta, যা মাল্টার সার্বভৌম মিলিটারি অর্ডার (SMOM),নামে বেশি পরিচিত, একটি ক্যথোলিক ধর্মীয় সংঘ এবং বিশ্বের প্রাচীনতম টিকে-থাকা বীরত্ব অর্ডার। এর সার্বভৌম status স্বীকৃত হয়েছে, বিভিন্ন আন্তর্জাতিক সংস্থার সদস্য ও জাতিসংঘের পর্যবেক্ষক। সংঘ ১০৬টি দেশের সাথে কূটনতিক সম্পর্ক, আরো ৬টি দেশ ও ইউরোপীয় ইউনিয়নের সাথে অফিসিয়াল সম্পর্ক রক্ষা করে। জাতিসংঘে পর্যবেক্ষক এবং বিভিন্ন সংস্থায় প্রতিনিধি পাঠায়।  এরা নিজস্ব পাসপোর্ট, মুদ্রা, ডাকটিকেট এমন কি গাড়ির রেজিস্ট্রেশন প্লেট ইস্যু করে। মাল্টার সার্বভৌম মিলিটারি অর্ডার এর ১২০ টি দেশে উপস্থিতি আছে,এদের আছে ১২টি Grand Priories ও Sub-Priories এবং ৪৭টি জাতীয় সমিতি সেসাথে অসঙখ্য হাসপাতাল,চিকিৎসা কেন্দ্র, day care centres, ফাস্র্ট এইড কোর, এবং বিশেষায়িত ফাউন্ডেশন, যেগুলি ১২০টি দেশে পরিচালিত হয়। এর ১৩,৫০০ সদস্য এবং ৮০,০০০ জন স্বেচ্ছাসেবক ও ২৫,০০০ এর বেশি চিকিৎসা কর্মী – ডাক্তার, নার্স ও প্যারামেডিক – দরিদ্র, রুগ্ন, বৃদ্ধ, প্রতিবন্ধী, গৃহহীন, terminal patients, যক্ষারোগীর সেবায় নিয়োজিত। সংঘটি সামরিক conflict এবং প্রাকৃতিক বিপর্য়য়ে পতিত রৈাকদের চিকিৎসা সেবা দিয়ে, শরণার্থীদের যত্ন করে, এবং ঔসধ ও জীবনধারণের মূল যন্ত্রপাতি বিতরণ করে।
মাল্টার সার্বভৌম মিলিটারি অর্ডার মাল্টায় একটি মিশন প্রতিষ্ঠা করে। মাল্টীয় সরকারের সাথে একটি চুক্তির পর যার মাধমে ৯৯ বছরের জন্য সংঘকে Fort St. Angelo ব্যবহারের অনুমতি দেয়া হয়।  বর্তমানে, সংস্কারের পর, দুগটি অর্ডার অফ মাল্টার ঐতিহাসিক ও সাংস্কৃতিক কর্মকাণ্ডের কেন্দ্র।
প্রোটেস্ট্যান্ট শৌর্য্য অর্ডার
প্রোটেস্ট্যান্ট সংস্কারএর পর, জার্মান Margraviate of Brandenburg এর commanderies Order of Saint Johnএর সাথে সম্পৃক্ততা অব্যহত রাখার ঘোষণা দেয়। প্রোটেস্ট্যান্ট মতবাদে ধর্মান্তর চলছিল যার ফরে Order of Saint John of the Bailiwick of Brandenburg উদ্ভব হয়। এটা Prince Oscar of Prussia (born ১৯৫৯)এর অধীনে শৌর্য্য অর্ডার হিসাবে আজ পর‌্যন্ত আছে।
জার্মানি থেকে, এই প্রোটেস্ট্যান্ট শাখা ইউরোপের অন্যান্য দেশে যেমন হাঙ্গেরি, পোল্যান্ড, নেদারল্যান্ড, সুইডেন, ফিনল্যাণ্ড, ডেনমার্ক, সুইজারল্যান্ড, ফ্রান্স, অস্ট্রিয়া, যুক্তরাজ্য, ইতালি, যুক্তরাষ্ট্র, কানাডা, মেক্সিকো, করম্বিয়া, ভেনিজুয়েলা, নামিবিয়া, দক্ষিণ আফ্রিকা অস্ট্রেলিয়ায় সদস্য নেয়ার মাধ্যমে বিস্তার লাভ করে।
ইংল্যান্ডে, রাজা অষ্টম হেনরি Dissolution of the Monasteries এর সময়ে নাইটদের প্রায় সব সম্পদ বাজেয়াপ্ত করেন। যদিও তাদেরকে আনুষ্ঠানিকভাবে অবদমন করা হয় নি, তবুও এর ফলে সংঘের English Langue অবসান ঘটে।
১৮৩১ সনে, ইউরোপীয় অভিজাতদের দ্বারা একটি সংঘ খোলা হয় (সম্ভবত উপযুক্ত অনুমতি ব্যতীত) এই সংঘ Most Venerable Order of Saint John নামে পরিচিত হয়, রাণী ভিক্টোরিয়ার কাছ থেকে ১৮৮৮সনে royal charter লাভ করে, যা পরে যুক্তরাজ্য, কমনওয়েলথ এবং যুক্তরাষ্ট্রে বিস্তার লাভ করে। বর্তমানে, ব্রিটিশ Most Venerable Order of Saint John St. John Ambulance Brigade এবং Saint John Eye Hospital পরিচালনার জন্য পরিচিত। ১৯ শতক থেকে Most Venerable Order of Saint John মাল্টায় উপস্থিতি বজায় রেখেছে।
দ্তিীয় বিশ্বযুদ্ধর পর ডাচ ও সুইডিশ commanderies স্ব স্ব দেশের রাজার আশ্রয়ে স্বাধীন সংঘে পরিণত হয়। Order of Saint John in the Netherlands এ ডাচ রাজা একজন সম্ম্নী কমান্ডার; Order of St John in Sweden সুইডেনের রাজা Carl XVI Gustaf কর্তৃক প্রতিপালিত।
জার্মান, ডাচ, ও সুইডিশ তিনটি প্রোটেস্ট্যান্ট অর্ডারের সবগুলি ১৯৬১ সনে Order of Saint John of the Bailiwick of Brandenburg কর্তৃক স্থাপিত Alliance of the Orders of Saint John of Jerusalem এর মাধ্যমে আনুষ্ঠানিকভাবে সহযোগিতায় আবদ্ধ।
আধুনিক প্রতিষ্ঠান হওয়া সতে্তও, শৌর্য্য অর্ডারের শর্ত পূরণের ক্ষেত্রে, তারা International Commission on Orders of Chivalry (২০১৬)এর স্বীকৃতি লাভ করে। সকল প্রোটেস্ট্যান্ট সংঘ আদি ক্যাথোলিক মাল্টার সার্বভৌম মিলিটারি অর্ডার থেকে স্বাধীনভাবে কাজ করে।
অনুকৃত স্বঘোষিত সংঘসমূহ
দ্বিতীয় বিশ্বযুদ্ধর পর ইতালি রিপাবলিকে রাষ্ট্র কাঠামো না থাকার সুযোগে,একজন ইতালীয় নিজকে পোলিশ রাজকুমার বলে দাবি করে Maltese cross এর নামে "Grand Priory of Podolia" হিসাবে কাজ চালায় শেষ তক জালিয়াতির জন্য অভিযুক্ত হয়। আরেকজন জালিয়াত Holy Trinity of Villeneuve এর গ্র্যান্ড প্রাইর হবার দাবি করে, তবে পুলিশ পরিদর্শনের পর ত্যাগ করে, যদিও সংস্থাটি ১৯৫ সনে মাল্টায় এবং ১৯৭৮ সনে যুক্তরাষ্ট্রে আবার মাথাচাড়া দেয়।
American Association of SMOM কর্তৃক ১৯৫০s তে অনেক চাদা উঠানো থেকে উদ্বুদ্ধ হয়ে Charles Pichel ১৯৫৬ সনে তার নিজস্ব "Sovereign Order of St. John of Jerusalem, Knights Hospitaller" গঠন করেন। Pichel SMOM এর নকল করার অভিযোগ এড়ায় তার সংস্থার একটি পৌরানিক ইতিহাস উপস্থাপনের মাধ্যমে। তিনি দাবি করেন যে আমেরিকান সংগঠনটি ১৯০৮ সনে রুশ হস্টিটালার ট্রাডিশন অনুযায়ী গঠিত হয়েছে— একটি অসত্য দাবি, অথচ কিছু একাডেমিকসহ অনেক লোক এর দ্বারা ভুলপথে চালিত হয়েছেন। সত্য হচ্ছে রুশ হস্টিটালার ট্রাডিশনের সাথে তার সংগঠন প্রতিষ্ঠার কোন যোগসূত্র নেই। প্রতিষ্ঠার পর Pichelএর সংঘর সদস্য হতে কিছু রুশ অভিজাতের আগ্রহের কারণে তার দাবি কিছুটা বিশ্বাসযোগ্যতা পেয়েছিল।
এসব সংস্থা অন্যয আরো self-styled order এর জন্ম দেয়। ক্যালিফোর্নিয়াভিত্তিক আরেকটি স্বঘোষিত সংঘ Robert Formhals এর নেতৃত্বে অনেক অনুসারী জোটাতে সক্ষম হয়। তিনি কয়েক বছরের যাবৎ Augustan Societyর মত কিছু ঐতিহাসিক সংস্থার সমর্থনে House of Sanguszko এর একজন পোলিশ রাজকুমার বলে দাবি করেছিলেন।
তথ্যসূত্র
This article incorporates text from Knights of Malta ১৫২৩–১৭৯৮ by Reuben Cohen, a publication now in the public domain.
সিকিম প্রজাতন্ত্র কংগ্রেস
সিকিম প্রজাতন্ত্র কংগ্রেস (সিকিম ডেমোক্রেটিক কংগ্রেস) হল ভারতের সিকিম রাজ্যের একটি রাজনৈতিক দল। পবন চামলিং, যিনি সিকিম ডেমোক্রেটিক ফ্রন্টের বর্তমান নেতা এবং সিকিমের মুখ্যমন্ত্রী, ১৯৭৮-১৯৮৪ সময়কালে এসপিসির কোষাধ্যক্ষ ছিলেন। রাজ্য বিধানসভা নির্বাচনে ১৯৭৯ এসপিসি সমস্ত ৩২টি নির্বাচনী এলাকায় প্রার্থী শুরু করেছিল এবং চারটি আসনে জয়লাভ করেছিল। দলটি ১১,৪০০ ভোট (১৫.৭৬%) পেয়েছে।
রাজ্য বিধানসভা নির্বাচনে ১৯৮৫ এসপিসি ১৪ জন প্রার্থীকে লঞ্চ করেছিল, যাদের একসঙ্গে শুধুমাত্র ৪৩৮ ভোট ছিল। ততক্ষণে চামলিং সিকিম সংগ্রাম পরিষদে চলে গেছেন।
জুনহেবোতো
জুনহেবোতো (Zunheboto) ভারতের নাগাল্যান্ড রাজ্যের জুনহেবোতো জেলার একটি শহর।
লেওনার্ড অয়লার
লেওনার্ড অয়লার (Leonhard Euler — উচ্চারণ: লেওনাআট্‌ অয়লা) (১৫ এপ্রিল, ১৭০৭, বাসেল, সুইজারল্যান্ড - ১৮ই সেপ্টেম্বর, ১৭৮৩, সেন্ট পিটার্সবার্গ, রাশিয়া) একজন সুইস গণিতবিদ এবং পদার্থবিজ্ঞানী। তিনি ক্যালকুলাস, সংখ্যাতত্ত্ব, অন্তরক সমীকরণ, গ্রাফ তত্ত্ব ও টপোগণিতে অনেক গুরুত্বপূর্ণ অবদান রাখেন। আধুনিক গণিতে ব্যবহৃত অনেক পরিভাষা ও ধারণা তার অবদান। গাণিতিক বিশ্লেষণে ব্যবহৃত গাণিতিক ফাংশন-এর ধারণা তারই আবিষ্কার। অয়লার e, পাই এর জন্য π , যোগের জন্য Σ চিহ্নের প্রবর্তন করেন। তিনি বলবিজ্ঞান, আলোকবিজ্ঞান ও জ্যোতির্বিজ্ঞানেও অবদান রাখেন। সমসাময়িককালে তার মত প্রকাশনা সম্পন্ন কোনো গণিতবিদ ছিলেন না। এমনকি মুদ্রণ ব্যবস্থার উন্নতি হওয়ার পরও তার সমপরিমাণ প্রকাশনা সম্পন্ন বিজ্ঞানীর সংখ্যা খুবই কম।
জুনহেবোতো
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২৫২ মিটার (৪১০৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে জুনহেবোতো শহরের জনসংখ্যা হল ২২,৮০৯ জন। এর মধ্যে পুরুষ ৫৫% এবং নারী ৪৫%।
লেওনার্ড অয়লার
প্রথম জীবন
thumb|অয়লারের প্রতি শ্রদ্ধা প্রদর্শন করে ছাপানো পুরনো সুইস ১০ ফ্রাঁ এর নোট অয়লার এর বাবা ছিলেন পল অয়লার। তিনি ছিলেন রিফর্মড চার্চের একজন যাজক। মা ছিলেন মার্গারিট ব্রুকার, তিনিও ছিলেন একজন যাজকেরই মেয়ে। অয়লারের ছোট দুই বোন ছিল, আন্না মারিয়া এবং মারিয়া ম্যাগডালেনা। অয়লারের বয়স যখন এক বছর, তখন অয়লার পরিবার ব্যাসেল ছেড়ে রাইহেনে বসবাস করতে শুরু করেন এবং সেখানেই শৈশব কাটান অয়লার। পল অয়লার ছিলেন বের্নুলি পরিবারের—ইয়োহান বের্নুলির পারিবারিক বন্ধু, যিনি সে সময়ে ইউরোপের শ্রেষ্ঠ গণিতবিদ বিবেচিত ছিলেন। বের্নুলি তরুণ অয়লারের ওপর গভীর প্রভাব রাখেন। প্রাথমিক শিক্ষার জন্য অয়লারকে ব্যাসেলে তার মাতামহের কাছে পাঠানো হয়েছিল। মাত্র ১৩ বছর বয়সে তিনি ব্যাসেল বিশ্ববিদ্যালয়ে ভর্তি হন এবং ১৭২৩ সালে তিনি দেকার্ত ও নিউটনের দার্শনিক ধারণাসমূহের তুলনামুলক বিশ্লেষণ করে দর্শনে মাস্টার্স ডিগ্রী অর্জন করেন। এ সময়ে তিনি ইয়োহান বের্নুলির কাছে প্রতি শনিবার বিকেলে পড়তে যেতেন, যিনি তার ছাত্রের অসাধারণ গাণিতিক প্রতিভা বুঝতে পারেন। তার পিতার ইচ্ছানুযায়ী ধর্মযাজক হবার লক্ষ্যে এ সময় তিনি ধর্মতত্ত্ব, গ্রীক ও হিব্রু নিয়ে পড়াশোনা শুরু করেন, তবে বের্নুলি পল অয়লারকে বোঝান যে তার পুত্র শ্রেষ্ঠ গণিতবিদদের সারিতে স্থান করে নেবার জন্যেই জন্মগ্রহণ করেছে। বেরনুলির সাহায্যে ১৭২৬ সালে অয়লার বিশ্ববিদ্যালয়ের শিক্ষা সমাপ্ত করেন এবং ডি সোনো শিরোনামে শব্দ সঞ্চালনের ওপর পি.এইচ.ডি সম্পন্ন করেন। ১৭২৭ সালে 'জাহাজের পালের সবচেয়ে ভালো সন্নিবেশ কীভাবে করা যায়' তার ওপর একটি প্রবন্ধ লিখে প্যারিস আকাডেমির প্রাইজ প্রবলেম প্রতিযোগিতাতে জমা দেন গ্র্যান্ড প্রাইজের জন্য। সে বছর প্রথম পুরস্কার পেয়েছিলেন নেভাল আর্কিটেকচার এর জনক পিয়েরে বুগুয়ের। অয়লার লাভ করেন দ্বিতীয় স্থান। পরবর্তীকালে অয়লার তার জীবনে মোট ১২ বার এই পুরস্কার পেয়েছিলেন।
সাংক্‌ত পিতেরবুর্গ
এ সময়ে ইয়োহান বের্নুলির দুই পুত্র দানিয়েল ও নিকোলাস, সেন্ট পিতেরবুর্গে অবস্থিত ইমপেরিয়াল রাশিয়ান একাডেমি অফ সায়েন্সেসে কাজ করছিলেন। ১৭২৬ সালের জুলাই মাসে নিকোলাস রাশিয়ায় অবস্থানের এক বৎসরকাল অতিক্রান্ত হবার পর অ্যাপেন্ডিসাইটিসে আক্রান্ত হয়ে মৃত্যুবরণ করেন। দানিয়েল তার ভাইয়ের গণিত/পদার্থবিজ্ঞান বিভাগের পদটিতে নিয়োগ পাবার পর শারীরতত্ত্ব বিভাগে তার ছেড়ে আসা পদটির জন্যে সুহৃদ অয়লারের নাম সুপারিশ করেন। ১৭২৬ এর নভেম্বরে অয়লার আগ্রহের সাথেই আমন্ত্রণটি গ্রহণ করেন, কিন্তু মধ্যবর্তী সময়ে ইউনিভার্সিটি অফ বাসেলে পদার্থবিজ্ঞানে অধ্যাপক হবার ব্যর্থ চেষ্টা করে তার সাংক্‌ত পিতেরবুর্গে যোগদান করতে একটু বিলম্ব হয়। thumb|১৯৫৭ সালে প্রাক্তন [[সোভিয়েত ইউনিয়ন প্রকাশিত অয়লারের ২৫০তম জন্মবার্ষিকীর স্মারক ডাকটিকেট। এতে লেখা ছিল: মহান গণিতজ্ঞ ও বিদ্যানুরাগী লিউনার্ট অয়লারের ২৫০ তম জন্মবার্ষিকীতে।]]
জুনহেবোতো
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
লেওনার্ড অয়লার
সাংক্‌ত পিতেরবুর্গ
অয়লার ১৭২৭ সালের ১৭ মে রাশিয়ার রাজধানীতে পদার্পণ করেন। তিনি চিকিৎসাবিজ্ঞান বিভাগের কনিষ্ঠ পদ হতে পদোন্নতিসহ গণিত বিভাগে যোগদান করেন। তিনি দানিয়েল বের্নুলির সাথে একই আবাসস্থলে অবস্থান করতেন এবং তারা যৌথভাবে বহু গবেষণায় অংশ নিয়েছেন। অয়লার রুশ ভাষায় দক্ষতা অর্জন করেন এবং সাংক্‌ত পিতেরবুর্গে থিতু হন। তাছাড়া তিনি রুশ নৌবাহিনীতে চিকিৎসকের কাজেও নিয়োজিত ছিলেন।
রুশ সম্রাট পিটার দ্য গ্রেট প্রতিষ্ঠিত সাংক্‌ত পিতেরবুর্গের একাডেমিটির লক্ষ্য ছিল রাশিয়ার শিক্ষার উন্নতিসাধন এবং পশ্চিম-ইউরোপের সাথে বৈজ্ঞানিক পার্থক্য কমিয়ে আনা। তাই এ প্রতিষ্ঠানটিতে অয়লারের মত বিদেশী জ্ঞানসাধকদের জন্যে বিশেষভাবে আকর্ষণীয় করে পরিচালনা করা হত। একাডেমির যথেষ্ট অর্থনৈতিক স্বচ্ছলতা ছিল এবং এর ছিল একটি সমৃদ্ধ লাইব্রেরি যা কিনা স্বয়ং পিটারের ও রাশিয়ার অভিজাত ব্যক্তিদের ব্যক্তিগত লাইব্রেরির দানে গড়ে উঠেছিল। শিক্ষকদের ওপর ক্লাসের চাপ কমানোর জন্যে খুব অল্প সংখ্যক ছাত্র ভর্তি করা হত এবং একাডেমি তার বিভিন্ন অনুষদের শিক্ষকদের বিভিন্ন বৈজ্ঞানিক প্রশ্ন নিয়ে চিন্তাভাবনা করার মত পর্যাপ্ত সময় ও স্বাধীনতা প্রদান করত।
একাডেমির পৃষ্ঠপোষক রাশিয়ার সম্রাজ্ঞী প্রথম ক্যাথারিন পরলোকগত স্বামীর প্রগতিশীল নীতি অনুসরণ করে আসছিলেন। কিন্তু অয়লারের আগমনের আগেই তার মৃত্যু হয়। রুশ সিংহাসনে অভিষেক হয় ১২ বছর বয়সী সম্রাট দ্বিতীয় পিটারের। তার ওপর প্রভাব বিস্তারে সমর্থ হয় রাশিয়ার রক্ষণশীল অভিজাত সমাজ। একাডেমির বিদেশী গবেষকদের বিষয়ে সন্দিগ্ধ এই অংশটি অয়লার ও তার সহকর্মীদের জন্য বরাদ্দ তহবিলের পরিমাণ হ্রাস করাতে সমর্থ হয়। এমন কি তাদের প্রচেষ্টায় বিশ্ববিদ্যালয়সহ অন্যান্য উচ্চশিক্ষা প্রতিষ্ঠানে বিদেশি ও অনভিজাত শিক্ষার্থীদের প্রবেশের দ্বার রুদ্ধ হয়।
তবে সম্রাট দ্বিতীয় পিটারের মৃত্যুর পর অবস্থার কিছুটা উন্নতি ঘটে। অয়লার দ্রুত পদোন্নতি পেয়ে ১৭৩১ সালে পদার্থবিজ্ঞানের অধ্যাপকে পরিণত হন। রুশ নৌবাহিনীতে লেফটেন্যান্ট হিসেবে পদোন্নতির প্রস্তাব থাকলেও তিনি তা প্রত্যাখ্যান করেন এবং নৌবাহিনী থেকে বিদায় নেন। এর দুই বছর পর দানিয়েল বার্নুলি সেন্সরশিপ ও বৈরিতায় বিরক্ত হয়ে সাংক্‌ত পিতেরবুর্গ ছেড়ে বাসেলে চলে যান। তখন অয়লার গণিত বিভাগের বিভাগীয় প্রধান হিসেবে তার উত্তরসূরি মনোনীত হন।
১৭৩৪ সালের ৭ জানুয়ারি বার্নুলি ক্যাথারিনা সেল্লের সাথে বিবাহবন্ধনে আবদ্ধ হন, যিনি ছিলেন একাডেমি জিমন্যাসিয়ামের চিত্রকর গিওর্গ সেল্লের কন্যা। এই তরুণ দম্পতি নেভা নদীর পাড়ে একটি বাড়ি ক্রয় করে সংসার শুরু করেন। তাদের তেরটি সন্তানের মধ্যে কেবল পাঁচজন শৈশব উত্তীর্ণ করতে সক্ষম হয়।
বার্লিন
রাশিয়ার ক্রমাবনতিশীল রাজনৈতিক পরিস্থিতিতে উদ্বিগ্ন হয়ে অয়লার ১৯ জুন ১৭৪১ সালে সাংক্‌ত পিতেরবুর্গ ছেড়ে বার্লিন একাডেমিতে যোগদান করেন, যা ফ্রেডেরিক দ্য গ্রেট অফ প্রুসিয়া তাকে প্রস্তাব করেছিলেন। তিনি দীর্ঘ পঁচিশ বছর বার্লিনে অবস্থান করেন এবং ৩৮০ টির বেশি প্রবন্ধ রচনা করেন। বার্লিনেই তিনি তার শ্রেষ্ঠ দু'টি কাজ সম্পন্ন করেন: Introductio in analysin infinitorum, ১৭৪৮ সালে প্রকাশিত ফাংশানের ওপর একটি রচনা এবং Institutiones calculi differentialis, ১৭৫৫ সালে ডিফারেন্সিয়াল ক্যালকুলাসের ওপর রচিত প্রবন্ধ। ১৭৫৫ সালে তিনি রয়েল সুইডিশ একাডেমি অফ সায়েন্সেস এর বিদেশী সভ্য নির্বাচিত হন।
পাশাপাশি অয়লার ফ্রেডেরিকের ভাগ্নী রাজকুমারী আনয়াল্ট-দেসাঁউকে শিক্ষাদানে নিযুক্ত হন। অয়লার তাকে প্রায় ২০০ টি চিঠি লেখেন, যা পরবর্তীকালে একত্রিত হয়ে একটি বহুল-বিক্রিত গ্রন্থে রূপায়িত হয়, যার নাম ছিল প্রাকৃতিক দর্শনের বিবিধ বিষয়ে জার্মান রাজকন্যাকে লেখা অয়লারের পত্রগুচ্ছ। বইটিতে পদার্থবিজ্ঞান এবং গণিত সংক্রান্ত বিভিন্ন বিষয়ে অয়লারের দৃষ্টিভঙ্গির পরিচয় মেলে, পাশাপাশি অয়লারের ব্যক্তিত্ব ও ধর্মবিশ্বাস সম্বন্ধেও অন্তর্দৃষ্টি লাভ করা যায়। বইটি তার যেকোন গাণিতিক প্রকাশনার চাইতে অধিক পঠিত পুস্তকে পরিণত হয়, এবং এটি ইউরোপজুড়ে এবং আমেরিকাতে প্রকাশিত হয়। এই 'চিঠিগুলোর' জনপ্রিয়তা বৈজ্ঞানিক বিষয় সাধারণ মানুষের জন্যে বোধগম্যরূপে উপস্থাপনের ব্যাপারে অয়লারের প্রতিভার পরিচায়ক, যা ছিল তার মতো গবেষক বৈজ্ঞানিকদের মধ্যে বিরল একটি গুণ।
একাডেমির সম্মান বৃদ্ধিতে অনন্য ভূমিকা পালন করা সত্ত্বেও শেষ পর্যন্ত অয়লারকে বার্লিন ছাড়তে বাধ্য করা হয়। তার একটি কারণ ছিল ফ্রেডেরিকের সাথে ব্যক্তিত্বের সংঘর্ষ, যিনি অয়লারকে স্থূল বিবেচনা করতেন, বিশেষ করে জার্মান রাজের চক্রের অন্যান্য দার্শনিকদের তুলনায়। ফ্রেডেরিকের নিয়োগপ্রাপ্তদের মধ্যে ছিলেন ভলতেয়ার, এবং এই ফরাসি দার্শনিক রাজার সামাজিক গন্ডিতে একটি বিশেষ সম্মানের অধিকারী ছিলেন। অয়লার, যিনি ছিলেন একজন সাদাসিধে ও ধর্মভীরু মানুষ, তিনি তার বিশ্বাস ও রুচির দিক দিয়ে ছিলেন সাধারণ। তিনি নানাভাবে ভলতেয়ারের ঠিক বিপরীত ছিলেন। অয়লারের বাগ্মিতার সুখ্যাতি ছিল না, তথাপি তিনি এমন সব বিষয়ে বিতর্কে জড়িয়ে পড়তেন যে বিষয়ে তার জ্ঞান ছিল খুবই সামান্য, যার ফলে তিনি ভলতেয়ারের ক্ষুরধার বুদ্ধির নিয়মিত শিকারে পরিণত হতেন। ফ্রেডেরিকও অয়লারের ফলিত প্রকৌশল বিদ্যা সম্বন্ধে এভাবে হতাশা ব্যক্ত করেন:
আমি আমার বাগানে একটি পানির ফোয়ারা তৈরি করতে চেয়েছিলাম: অয়লার হিসাব-নিকাশ করে জলাধার থেকে পানি তুলতে চাকার প্রয়োজনীয় শক্তির পরিমাণ নির্ণয় করেন, যা চ্যানেলের মধ্য দিয়ে প্রবাহিত হবে এবং অবশেষে সানসসাউচির মধ্য থেকে নির্গত হবে। কলটি জ্যামিতিকভাবে নির্মিত হয়, কিন্তু তা জলাধারের পঞ্চাশ গজের মধ্যে এক আঁজলা পানিও তুলতে পারতো না। কেবলই মিথ্যে দম্ভ! জ্যামিতি নিয়ে আত্মশ্লাঘা!
thumb|১৭৫৩ সালে [[Emanuel Handmann|ইমানুয়েল হ্যান্ডমান অঙ্কিত প্রতিকৃতি। এই প্রতিকৃতি থেকে তার ডান নেত্রপল্লবের অসুস্থতা আঁচ করতে পারা যায় এবং সম্ভাব্য নকুলান্ধতারও আভাস পাওয়া যায়। তার বাম চোখ সুস্থই দেখাচ্ছে, তবে পরবর্তীতে তাতে ছানি পড়ে। ]]
দৃষ্টিশক্তি হারানো
অয়লারের দৃষ্টিশক্তি তার কর্মজীবন জুড়ে ক্রমাগত হ্রাস পেতে থাকে। তিন বছর দুরারোগ্য জ্বরে ভোগাড় পর ১৭৩৫ সালে তিনি তার ডান চোখের দৃষ্টিশক্তি প্রায় পুরোপুরি হারিয়ে ফেলেন, তবে অয়লার এর জন্যে সাংক্‌ত পিতেরবুর্গ একাডেমিতে তার মানচিত্রাঙ্কণের কষ্টকর অভিজ্ঞাতাকেই দায়ী করতেন। তার ডান চোখের দৃষ্টিশক্তি বার্লিনে অবস্থানকালে আরও কমতে থাকে এবং অবস্থা এমন পর্যায়ে পৌঁছায় যে ফ্রেডেরিক তাকে "সাইক্লপ" হিসেবে অভিহিত করতেন। অয়লার পরবর্তীকালে তার সুস্থ বামচোখেও ছানিতে আক্রান্ত হন এবং ১৭৬৬ সালে অসুখটি ধরা পরার কয়েক সপ্তাহের মধ্যেই প্রায় পুরোপুরি অন্ধ হয়ে যান। তবে তার অসুস্থতা তার কাজের ওপর অল্পই প্রভাব ফেলে, দৃষ্টিশক্তির অভাব তিনি পুষিয়ে নিয়েছিলেন তার মানসিক হিসাবনিকাশে দক্ষতা ও অসাধারণ স্মৃতিশক্তি দিয়ে। দৃষ্টান্তস্বরূপ, অয়লার ভার্জিল রচিত ঈনীড কাব্যগ্রন্থ শুরু থেকে শেষ পর্যন্ত না থেমে আবৃত্তি করতে পারতেন এবং সে সংস্করণের প্রতিটি পৃষ্ঠার প্রথম ও শেষ বাক্য কি ছিল তাও তিনি বলতে পারতেন। অনুলেখকদের সহযোগিতার ফলে বিভিন্ন শাখায় অয়লারের উৎপাদনশীলতা প্রকৃতপক্ষে বৃদ্ধি পায়। ১৭৭৫ সালে তিনি প্রায় প্রতি সপ্তাহে একটি করে গাণিতিক গবেষণা প্রবন্ধ রচনা করতেন।
রাশিয়ায় প্রত্যাবর্তন
ক্যাথারিন দ্য গ্রেটের সিংহাসনে আরোহণের পর রাশিয়ার পরিস্থিতির উন্নতি হতে শুরু করে এবং ১৭৬৬ সালে অয়লার সাংক্‌ত পিতেরবুর্গে একাডেমিতে ফিরে যাবার আমন্ত্রণ গ্রহণ করেন এবং তার জীবনের বাকি অংশ রাশিয়াতেই অবস্থান করেন। তার দ্বিতীয় দফায় রাশিয়ায় অবস্থান ছিল বেদনাভারাক্রান্ত। সাংক্‌ত পিতেরবুর্গে ১৭৭১ সালের এক অগ্নিকান্ডে তার বাড়ি ভস্মীভূত হয় এবং সে যাত্রা কোন মতে তার প্রাণ রক্ষা হয়। ১৭৭৩ সালে তিনি তার স্ত্রী সুইস চিত্রকর গিওর্গ সেল্লের কন্যা ক্যাথারিন মাত্র ৪০ বছর বয়সে মৃত্যুবরণ করেন। প্রথম পক্ষের স্ত্রীর মৃত্যুর তিন বছর পর অয়লার তার স্ত্রীর সৎ বোন সালোম আবিজিল সেল্লেকে বিয়ে করেন। অয়লারের মৃত্যু পর্যন্ত তাদের দাম্পত্য জীবন স্থায়ী হয়েছিল।
১৮ সেপ্টেম্বর ১৭৮৩ সালে পরিবারের সদস্যদের সাথে মধ্যাহ্নভোজ সমাপ্ত করার পর আন্দ্রে লেক্সেলের সাথে নতুন আবিষ্কৃত ইউরেনাস এবং তার কক্ষপথ নিয়ে আলোচনা করবার সময় অয়লার মস্তিষ্কে রক্তক্ষরণের শিকার হন এবং কয়েক ঘণ্টার মধ্যেই মৃত্যুবরণ করেন। জ্যাকব ফন স্টেলিন রাশিয়ান একাডেমি অফ সায়েন্সেসের পক্ষে একটি সংক্ষিপ্ত শোকবার্তা রচনা করেন এবং একটি শোকগাঁথা রচনা করেছিলেন রুশ গণিতবিদ ও অয়লারের শিষ্য নিকোলাস ফাস, যিনি অয়লারের অন্ত্যেষ্টিক্রিয়া অনুষ্ঠানে তা পাঠ করেন। ফরাসি একাডেমির পক্ষে লিখিত শোকবার্তায় ফরাসি গণিতবিদ ও দার্শনিক মার্কুই দ্য কন্ডরসেট মন্তব্য করেন:
…il cessa de calculer et de vivre — … তার গণনা করা ও বেঁচে থাকার অবসান ঘটল।
তাকে ভাসিলিয়েভস্কি দ্বীপের স্মলেনস্ক লুথেরান সমাধিক্ষেত্রে তার মৃতা পত্নীর পাশে সমাহিত করা হয়। ১৭৮৫ সালে রাশিয়ান একাডেমি অফ সায়েন্সেস পরিচালকের আসনের প্বার্শে অয়লারের একটি আবক্ষ মূর্তি স্থাপন করে। ১৮৩৭ সালে রাশিয়ান একাডেমি অফ সায়েন্সেস তার কবরে একটি সমাধিফলক স্থাপন করে, যা ১৯৫৬ সালে অয়লারের ২৫০ তম জন্মবার্ষিকীতে তার দেহাবশেষ সহ XVIII শতাব্দীর সমাধিক্ষেত্র আলেক্সান্ডার নেভস্কি লাভ্রায় স্থানান্তরিত করা হয়।
thumb|[[Alexander Nevsky Lavra|আলেক্সান্ডার নেভস্কি লাভ্রায় অয়লারের কবর]]
পদার্থবিজ্ঞান ও গণিতে অবদান
অয়লার গণিতের প্রায় সকল শাখাতেই কাজ করেছেন: জ্যামিতি, ইনফিনিটসিমাল ক্যালকুলাস, ত্রিকোণমিতি, বীজগণিত, এবং সংখ্যা তত্ত্ব, পাশাপাশি কন্টিনিউয়াম পদার্থবিজ্ঞান, চন্দ্র তত্ত্ব পদার্থবিজ্ঞানের অন্যান্য ক্ষেত্রে। তিনি গণিতের ইতিহাসে একজন বহুপ্রজ ব্যক্তিত্ব; ছাপানো হলে তার রচনাবলী, যার কিনা বেশিরভাগই ভিত্তিস্বরূপ কাজ, প্রায় ৬০ থেকে ৮০ টি কোয়ার্টো ভলিউম দখল করবে। অয়লারের নাম বহুসংখ্যক বিষয়ের সাথে যুক্ত।
গাণিতিক প্রতীক
অয়লার নিজের লেখা বিপুল পরিমাণ ও সুপ্রচারিত পাঠ্যপুস্তকে বেশ কিছু নতুন প্রতীকের প্রচলন ও জনপ্রিয়করণ করেন। এর মধ্যে সবচেয়ে উল্লেখযোগ্য হল তিনি প্রথম ফাংশনের ধারণা প্রচলন করেন এবং f(x) চিহ্ন দ্বারা f কে x এর ফাংশন রূপে প্রকাশ করেন। তিনি ত্রিকোণমিতিক ফাংশন প্রকাশের আধুনিক রীতিটিরও প্রচলন করেন, e দ্বারা স্বাভাবিক লগারিদমের ভিত্তি (যা বর্তমানে অয়লারের সংখ্যা হিসাবেও পরিচিত), গ্রিক বর্ণ Σ দ্বারা যোগফল এবং i দ্বারা কাল্পনিক সংখ্যা প্রকাশের প্রচলন করেন। গ্রিক বর্ণ 'π'' দ্বারা বৃত্তের পরিধি ও ব্যাসের অনুপাত প্রকাশের রীতিটিও তিনি জনপ্রিয় করে তোলেন, তবে এ প্রতীকটি তার আবিষ্কৃত নয়।
বিশ্লেষণ
ইনফিনিটসিমাল ক্যালকুলাসের গড়ে ওঠা ছিল ১৮ শতকের গাণিতিক গবেষণার অগ্রদূত, এবং বের্নুলিরা—যারা ছিলেন অয়লারের পারিবারিক বন্ধু—এ ক্ষেত্রে গবেষণার পথিকৃৎ ছিলেন। তাদের প্রভাবেই ক্যালকুলাস অধ্যয়ন অয়লারের কাজের কেন্দ্রবিন্দুতে পরিণত হয়। যদিও অয়লারের সব প্রমাণই আধুনিক গাণিতিক কড়াকড়ির মানদন্ডে উত্তীর্ণ হয়নি, তথাপি তার ধারণা থেকে অসাধারণ অগ্রগতি সাধিত হয়েছে।
অয়লার বিশ্লেষণে খ্যাতিমান হয়ে আছেন তার শক্তিধারার পুনঃপুনঃ ব্যবহার এবং অগ্রগতি সাধনের মাধ্যমে, যেমন
বিশেষভাবে উল্লেখযোগ্য, অয়লার e এবং বিপরীত বৃত্তীয় ফাংশানের শক্তি ধারায় বিস্তৃতি সরাসরি প্রমাণ করেছিলেন (নিউটন এবং লিবনিজ ১৬৭০ থেকে ১৬৮০ এর পরোক্ষ প্রমাণ করেছিলেন)। শক্তি ধারার সাহসী ব্যবহারের মাধ্যমে তিনি ১৭৩৫ সালে বিখ্যাত ব্যাসেল সমস্যা সমাধান করতে সক্ষম হন (১৭৪১ সালে তিনি এর আরো বিস্তারিত একটি প্রমাণ প্রদান করেন):
thumb|অয়লারের সূত্রে জ্যামিতিক নমুনা
অয়লার বিশ্লেষণী প্রমাণে সূচকীয় ফাংশন এবং লগারিদমের ব্যবহারের সূচনা করেন। তিনি শক্তি ধারার ব্যবহার করে বহুবিধ লগারিদমীয় ফাংশন আবিষ্কার করেন এবং সফলভাবে ঋণাত্মক ও জটিল সংখ্যার লগারিদম সজ্ঞায়িত করেন, যা লগারিদমের গাণিতিক ব্যবহারে বহুগুণ বাড়িয়ে দেয়। এছাড়া তিনি জটিল সংখ্যার সূচকীয় ফাংশনকে সজ্ঞাবদ্ধ করেন এবং এর সাথে ত্রিকোণমিতিক ফাংশনের সম্পর্ক আবিষ্কার করেন। যেকোন বাস্তব সংখ্যা φ এর জন্যে অয়লারের সূত্রানুসারে জটিল সূচকীয় ফাংশন নিম্নলিখিত শর্তটি মেনে চলে
উপরিউক্ত সূত্রটির একটি বিশেষ ক্ষেত্র হল অয়লারের অভেদ, যাকে রিচার্ড ফাইনম্যান গণিতের আকর্ষনীয়তম সমীকরণ" হিসেবে মন্তব্য করেছেন, কারণ এতে একই সঙ্গে যোগ, গুণন, সূচকীয় এবং সমতা চিহ্ন ব্যবহৃত হয়েছে এবং সাথে গণিতের সবচেয়ে গুরুত্বপূর্ণ ধ্রুবক 0, 1, e, i এবং π ব্যবহৃত হয়েছে। ১৯৮৮ সালে ম্যাথেমেটিকাল ইনটেলিজেন্সারের'' পাঠকেরা এটিকে "সর্বকালের সবচেয়ে সুন্দর গাণিতিক সমীকরণ" হিসাবে ভোটের মাধ্যমে নির্বাচিত করে। অয়লার সেই নির্বাচনের সেরা পাঁচটি সমীকরণের তিনটির সাথেই যুক্ত ছিলেন।
দ্য ময়ভার সূত্র অয়লারের সূত্রের সরাসরি উপজাত।
এ ছাড়াও অয়লার উচ্চতর তুরীয় ফাংশনের ধারণাটি বিস্তৃত করেন গামা ফাংশন আবিষ্কার করে এবং চতুর্ঘাত সমীকরণ সমাধানের একটি নতুন পন্থা তৈরি করেন। তিনি জটিল সীমা বিশিষ্ট সমাকলন করবারও একটি উপায় আবিষ্কার করেন, যা আধুনিক কমপ্লেক্স এনালিসিসের পথ প্রদর্শন করে। তার আরেকটি গুরুত্বপূর্ণ অবদান ছিল বৈচিত্রের ক্যালকুলাস, যার একটি বিখ্যাত ফলাফল অয়লার লাগ্রাঞ্জ সমীকরণ।
অয়লার বিশ্লেষণী পদ্ধতির ব্যবহারের মাধ্যমে সংখ্যাতাত্তিক সমস্যা সমাধানের পথ দেখান। এর মাধ্যমে তিনি গণিতের দু'টি ভিন্ন শাখা একত্রিত করেন এবং বিশ্লেষণী সংখ্যা তত্ত্ব নামক একটি নতুন শাখার সূচনা করেন। এ নতুন শাখাটির ভিত্তি তৈরি করবার সময় অয়লার অধিজ্যামিতিক ধারা, q-ধারা, অধিবৃত্তীয় ত্রিকোণমিতিক ধারা এবং অবিরত ভগ্নাংশের বিশ্লেষণী তত্ত্বের সূচনা করেন। উদাহরণ হিসেবে বলা যায়, মৌলিক সংখ্যার অসীমতা প্রমাণ করেন হারমনিক ধারার অপসারিতা ব্যবহার করে, এবং তিনি মৌলিক সংখ্যার বণ্টন অনুধাবনের লক্ষ্যে বিশ্লেষণী পদ্ধতি ব্যবহার করেন। অয়লারের এ কাজের ওপর ভিত্তি করে গড়ে ওঠে মৌলিক সংখ্যা তত্ত্ব।
সংখ্যাতত্ত্ব
সংখ্যাতত্ত্বে অয়লারের আকর্ষণের কারণ ছিলেন ক্রিস্টিয়ান গোল্ডবাখ, তার সাংক্‌ত পিতেরবুর্গে একাডেমির সুহৃদ। সংখ্যাতত্ত্বে অয়লারের প্রাথমিক অনেক কাজেরই ভিত্তি ছিল সংখ্যাতত্ত্বের আরেক দিকপাল পিয়ে দ্য ফার্মার কাজ। অয়লার ফার্মার কিছু কাজকে বিস্তৃত করেন এবং কিছু অনুমান ভুল প্রমাণিত করেন।
অয়লার মৌলিক সংখ্যার বণ্টনের প্রকৃতির সাথে বিশ্লেষণের যোগসূত্র স্থাপন করেন। তিনি প্রমাণ করেন যে, মৌলিক সংখ্যার বিপরীতকের যোগফল অপসারী হয়। এটি প্রমাণ করতে গিয়ে তিনি রিম্যান জিটা ফাংশন ও মৌলিক সংখ্যার মাঝে সম্বন্ধ খুঁজে পান; যা রিম্যান জিটা ফাংশনের অয়লার উৎপাদক সূত্র নামে পরিচিত।
অয়লার নিউটনের অভেদ, ফার্মার ছোট্ট উপপাদ্য, ফার্মার দুই বর্গের সমষ্টির উপপাদ্য প্রমাণ করেন এবং লাগ্রাঞ্জের চার বর্গ তত্ত্বে উল্লেখযোগ্য ভূমিকা রাখেন। তিনি টশিয়েন্ট ফাংশন φ(n) উদ্ভাবন করেন যা হল কোন পূর্ণসংখ্যা n এর সমান বা তার চাইতে ছোট এবং n এর সাথে সহমৌলিক এমন সংখ্যার সংখ্যা। এই ফাংশনের বিশেষত্ব ব্যবহার করে তিনি ফার্মার ছোট্ট উপপাদ্যের সাধারণীকরণ করেন, যা বর্তমানে অয়লারের তত্ত্ব নামে সুবিদিত। তিনি নিখুঁত সংখ্যার গবেষণায় নতুন মাত্রা যোগ করেন, গণিতের যে বিষয়টি ইউক্লিডের সময় থেকেই গণিতবিদদের বিশেষ আকর্ষণের বস্তু। তাছাড়া অয়লার মৌলিক সংখ্যা তত্ত্ব উন্নয়নে ভূমিকা রাখেন, এবং বর্গীয় বিপরীততার নিয়মটি অনুমান করেন। এ দু'টি ধারণা সংখ্যাতত্ত্বের ভিত্তিরূপ তত্ত্ব হিসাবে বিবেচিত এবং তার এই ধারণা পরবর্তী সময়ে গাউসের কাজের পথ প্রশস্ত করে।
গ্রাফ তত্ত্ব
frame|right|অয়লারের সময়কালীন কনিসবার্গের মানচিত্রে সাতটি সেতুর অবস্থান, প্রেজেল নদী ও সেতুগুলো চিহ্নিত করা। ১৭৩৬ সালে অয়লার কনিসবার্গের সাতটি সেতুর সমস্যাটি সমাধান করেন। প্রুসিয়ার অন্তর্গত কনিসবার্গ শহরটি ছিল প্রেজেল নদীর তীরে এবং সেখানকার দু'টি বৃহৎ দ্বীপ সাতটি সেতুর মাধ্যমে সংযুক্ত ছিল। সমস্যাটি ছিল এরকম যে, সাতটি সেতুর প্রত্যেকটি ঠিক একবার ব্যবহার করে শুরুর অবস্থানে ফেরত আসা সম্ভব কিনা। তা সম্ভব নয়: কারণ তা অয়লার বর্তনী তৈরি করে না। এ সমাধানটিকে গ্রাফ তত্ত্বের প্রথম উপপাদ্য বিবেচনা করা হয়, বিশেষত সমতলীয় গ্রাফ তত্ত্বের।
অয়লার যেকোন উত্তল বহতলকের শীর্ষ, ধার এবং তলের মধ্যে একটি সম্পর্কসূচক সমীকরণ আবিষ্কার করেন V − E + F = 2, যা সমতলীয় গ্রাফের ক্ষেত্রেও সত্য। সমীকরণটির ধ্রুবকটি তার গ্রাফের অয়লার বিশেষত্ব নামে পরিচিত, যা বস্তুটির গণের সাথে সম্পৃক্ত। কশি এবং লা ইলিয়ের এ সমীকরণটির সাধারণীকরণ করেন, যা টপোলজি নামক গণিতের একটি নতুন শাখার সূচনা করে।
ফলিত গণিত
অয়লারের শ্রেষ্ঠ সাফল্যের অন্যতম ছিল বাস্তব জগতের নানান সমস্যার বিশ্লেষণী সমাধান প্রদান, এবং বের্নুলি সংখ্যা, ফুরিয়ার ধারা, ভেন চিত্র, অয়লার সংখ্যা, ধ্রুবক e এবং π, অবিরত ভগ্নাংশ এবং সমাকলনের অসংখ্য প্রয়োগ বর্ণনা। তিনি লিবনিজের ডিফারেন্সিয়াল ক্যালকুলাসের সঙ্গে নিউটনের ফ্লাক্সিয়ন পদ্ধতির গাঁটছড়া বাঁধেন এবং বাস্তব সমস্যার সমাধানের ক্যালকুলাস ব্যবহারের বিভিন্ন সহায়ক কৌশল আবিষ্কার করেন। তিনি ডিফারেন্সিয়াল সমীকরণ ব্যবহারেরও পথিকৃৎ, বিশেষ করে অয়লার-মাসকেরনির ধ্রুবকের উদ্ভাবন:
অয়লারের সঙ্গীতে গাণিতিক ধারণার ব্যবহারের খেয়ালী শখ ছিল। ১৭৩৯ সালে তিনি Tentamen novae theoriae musicae রচনা করেন এই আশায় যে একসময় সঙ্গীততত্ত্ব একসময় গণিতের মাঝে স্থান করে নেবে। কিন্তু তার এই বিশেষ কাজটি সেভাবে জনপ্রিয়তা পায়নি এবং এ সম্বন্ধে বলা হত এটি সঙ্গীতশিল্পীদের জন্যে একটু বেশি গাণিতিক আর গণিতবিদদের জন্যে একটু বেশি সুরেলা।
পদার্থবিজ্ঞান ও জ্যোতির্বিদ্যা
অয়লার বের্নুলির সাথে যৌথভাবে অয়লার–বের্নুলি বিম সমীকরণ তৈরি করেন, যা প্রকৌশলবিদ্যার একটি ভিত্তিপ্রস্তর হিসেবে বিবেচিত। অয়লার চিরায়ত বলবিদ্যা এবং জ্যোতির্বিদ্যায়ও তার প্রতিভার পরিচয় রাখেন। জ্যোতির্বিদ্যায় তার কাজের স্বীকৃতি হিসেবে তার ক্যারিয়ারজুড়ে বেশ কয়েকটি প্যারিস একাডেমি পুরস্কারে ভূষিত হন। তার অর্জনের মধ্যে রয়েছে ধূমকেতু ও অন্যান্য মহাকাশীয় বস্তুর কক্ষপথের নিখুঁত হিসাব, ধূমকেতুর আচরণ উপলব্ধিকরণ, এবং সূর্যের প্যারালাক্স হিসাবকরণ। লঙ্গিটিউড সারণী তৈরিতেও তার করা গণনার অবদান রয়েছে।
তদু[পরি, অয়লার অপটিক্সে গুরুত্বপূর্ণ অবদান রাখেন। তিনি তার অপটিকস গ্রন্থে নিউটনের কণা তত্ত্বের সাথে দ্বিমত পোষণ করেন, যা ছিল সে সময়ের প্রতিষ্ঠিত একটি তত্ত্ব। তার ১৭৪০ সালে উপস্থাপিত প্রবন্ধ ক্রিস্টিয়ান হাইগেনের আলোর তরঙ্গ সংক্রান্ত মতবাদটি প্রতিষ্ঠিত করতে সাহায্য করে, যা আলোর কোয়ান্টাম তত্ত্বের প্রচলনের পূর্ব পর্যন্ত প্রভাবশালী ছিল।
যুক্তিবিদ্যা
তিনি বদ্ধ রেখার মাধ্যমে সাইলোজিস্টিক কারণ নির্ণয় (১৭৬৮) তত্ত্বের জন্যেও খ্যাত। এ ধরনের চিত্রকে তার নামানুসারে অয়লার চিত্র বলা হয়।
ব্যক্তিগত দর্শন এবং ধর্মীয় বিশ্বাস
অয়লার এবং তার বন্ধু দানিয়েল বার্নুয়ি ছিলেন লাইবনিৎসের একক সত্ত্বা এবং ক্রিস্টিয়ান উলফের দর্শনের পরিপন্থী। অয়লার দৃঢ়ভাবে বিশ্বাস করতেন জ্ঞান সঠিক পরিমাণগত নিয়মের ওপর ভিত্তি করে প্রতিষ্ঠিত, যে মতবাদ একক সত্ত্বা তত্ত্ব ও উলফীয় বিজ্ঞানে অনুপস্থিত ছিল। অয়লারের ধর্মীয় বিশ্বাসও হয়তো তার মতবাদটি অপছন্দ করায় ভূমিকা রেখেছিল; তিনি এমনকি উলফের মতবাদকে "পৌত্তলিক ও নাস্তিকতাবাদ" হিসাবেও চিহ্নিত করেন। অয়লারের ধর্মবিশ্বাসের অনেকটুকুই তার জার্মান রাজকুমারীকে লেখা পত্রগুচ্ছ এবং তার আগের একটি রচনা Rettung der Göttlichen Offenbahrung Gegen die Einwürfe der Freygeister (মুক্তচিন্তাবিদদের অভিযোগের জবাবে স্বর্গীয় উদ্ভাসনের আত্মরক্ষা) থেকে ধারণা করতে পারা যায়। এসব রচনা থেকে বোঝা যায় অয়লার ছিলেন একজন পুরোদস্তুর ধর্মভীরু খ্রিস্টান।
ধর্মনিরপেক্ষ দার্শনিকদের সাথে ধর্ম বিষয়ে অয়লারের বিতর্ক সম্বন্ধে একটি বিখ্যাত হাস্যরসাত্মক গল্প প্রচলিত আছে, যা অয়লারের দ্বিতীয় দফায় সাংক্‌ত পিতেরবুর্গ বাসের সময় ঘটেছিল। ফরাসি দার্শনিক দেনিস দিঁদেরো ক্যাথারিন দ্য গ্রেটের আমন্ত্রণে রাশিয়া ভ্রমণ করছিলেন। তো সম্রাজ্ঞী উদ্বিগ্ন হয়ে পড়ছিলেন যে দার্শনিকের নাস্তিকতাবাদের যুক্তি হয়তো তার দরবারের সদস্যদের প্রভাবিত করছে, এবং তাই অয়লার ফরাসি দার্শনিককে মোকাবিলা করবার জন্যে আদিষ্ট হলেন। দিঁদেরোকে জানানো হয় একজন প্রাজ্ঞ গণিতবিদ ঈশ্বরের অস্তিত্ত্ব প্রমাণ করেছেন: তিনি দরবারে উপস্থাপিত প্রমাণটি দেখতে সম্মত হলেন। অয়লার সেখানে উপস্থিত হলেন, দিঁদেরোর নিকটবর্তী হলেন এবং গলায় সম্পূর্ণ প্রত্যয় নিয়ে ঘোষণা করলেন, "জনাব,, তাই ঈশ্বর আছেন—উত্তর করুন!" দিঁদেরো, যার কাছে (গল্পানুসারে) গণিতশাস্ত্র ছিল হিব্রু ভাষা, হতবুদ্ধি হয়ে দাঁড়িয়ে রইলেন এবং সমগ্র দরবার অট্টহাস্যে ফেটে পড়ল। লজ্জিত হয়ে তিনি সম্রাজ্ঞীর নিকট রাশিয়া ছেড়ে যাবার অনুমতি প্রার্থনা করলেন, যাতে সম্রাজ্ঞী খুশিমনেই সম্মতি জানালেন। তবে গল্পটি যতটা হাস্যকর হোক না কেন, এটি অতরঞ্জিত বলেই মনে হয়, কারণ দিঁদেরো ছিলেন একজন স্বনামধন্য গণিতবিদ যার গাণিতিক গবেষণামূলক আলোচনা গ্রন্থ প্রকাশিত হয়েছে।
নির্বাচিত গ্রন্থতালিকা
thumb|অয়লারেরMethodus inveniendi lineas curvas এর প্রচ্ছদপত্র অয়লার গণিতে মহান অবদান রেখেছেন। তার শ্রেষ্ঠ রচনাগুলোর মধ্যে রয়েছে:
অয়লারের রচনাবলী Opera Omnia নামে, ১৯১১ সাল থেকে সুইস একাডেমি অফ সায়েন্সেস এর অয়লার কমিশন কর্তৃক প্রকাশিত হয়ে আসছে।
তরিকত
ত্বরীকা অনুসারীদের বলা হয় 'মুরিদ। বেশ কিছু সুফি ত্বরীকা প্রচলিত রয়েছে।
যেমন: চিশতি, নকশবন্দি, কাদেরিয়া, সোহরাওয়ার্দিয়া ইত্যাদি।
ব্যাখ্যা
সুফিবাদের চারটি স্তর হচ্ছে শরীয়াহ,ত্বরীকত,হাকীকত ও মারিফাত। "‘‘শরীয়ত একটি বৃক্ষ, তরীকত তার শাখা-প্রশাখা, মারিফত তার পাতা এবং হাকীকত তার ফল।’’"
আধ্যাত্মিক ক্ষমতা লাভে ও সঠিক ত্বরীকা অনুসরণে একজন মুর্শিদ অন্বেষীকে সহায়তা করে থাকেন। ত্বরীকা অনুসারীদের 'মুরিদ' বলা হয়।যার অর্থ 'খোদার জ্ঞানকামী এবং স্রষ্টাপ্রেমী'। ত্বরীকতে সিলসিলা বা শৃঙ্খলা রয়েছে।নক্সেবন্দীর উদাহরণ দেখিয়ে বলেন হযরত মুহাম্মদ (সা.) থেকে আলি (রা.) পর্যন্ত ত্বরীকা এসেছিল। যে সব মুরিদ ত্বরীকার অনুসারী হন তারা তাদের মুর্শিদ কর্তৃক দৈনিক দায়িত্ব-করণীয়-আমলের নির্দেশিকা পান।
চৌদ্দগ্রাম
চৌদ্দগ্রাম বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি চৌদ্দগ্রাম উপজেলার সদর। শহরটি চৌদ্দগ্রাম উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী চৌদ্দগ্রাম শহরের মোট জনসংখ্যা ৩৮,৩১৭ জন যার মধ্যে ১৮,৮৩৮ জন পুরুষ এবং ১৯,৪৭৯ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৬২৯টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২ মিটার।
প্রশাসন
২০০৩ সালে চৌদ্দগ্রাম শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চৌদ্দগ্রাম পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত । ১৬.৬৪ বর্গ কি.মি. আয়তনের চৌদ্দগ্রাম শহর এলাকাটি চৌদ্দগ্রাম পৌরসভা দ্বারা পরিচালিত হয়।
শিক্ষা ব্যবস্থা
চৌদ্দগ্রাম শহরের স্বাক্ষরতার হার হলো শতকরা ৬৩ ভাগ।
গ্রেসন চ্যান্স
গ্রেসন মাইকেল চ্যান্স (ইংরেজিতে: Greyson Michael Chance) একজন মার্কিন পপ-রক সঙ্গীতশিল্পী এবং পিয়ানো বাদক। গ্রেসন, লেডি গাগা’র একটি গান ২০১০-এর এপ্রিলে পরিবেশনা করে ইউটিউবে খ্যাতি অর্জন করেন। গ্রেসনের প্রযোজনায় দুইটি গান “স্টারস” এবং “ব্রোকেন হার্ট” ইউটিউবের মাধ্যমে বিশ্বব্যাপী ব্যাপক খ্যাতি অর্জন করে। তার প্রথম অ্যালবাম হোল্ড অন টিল দ্য নাইট ২০১১ এর অগাস্টে প্রকাশিত হয়।
মেইম ফে
মেইম ফে (আগস্ট ১৫, ১৮৬৬ – ৫ মে, ১৯৪৩) ছিলেন ট্রয়, নিউ ইয়র্কের একজন ম্যাডাম। তিনি নিষিদ্ধ পল্লির কেন্দ্রস্থলে ১৭২৫ ৬ষ্ঠ এভিনিউতে একটি পতিতালয় চালাতেন, যেটি দ্য লাইন নামে পরিচিত ছিল, প্রায় ১৯০৬ থেকে ১৯৪১ সাল পর্যন্ত। তার গ্রাহকদের মধ্যে রাজনীতিবিদ, কারখানার শ্রমিক এবং সামরিক ব্যক্তিরা অন্তর্ভুক্ত ছিল।
তানিশা মুখার্জী
তানিশা মুখার্জী (জন্ম: ৩ মার্চ ১৯৭৮) হলেন একজন ভারতীয় চলচ্চিত্র অভিনেত্রী, যিনি প্রধানত বলিউড, এবং কিছু তেলুগু ও তামিল চলচ্চিত্রে তার কাজের জন্য পরিচিত। তিনি মুখার্জী-সমর্থ পরিবারের একজন সদস্য। তিনি হচ্ছেন চলচ্চিত্র নির্মাতা শমু মুখার্জী ও অভিনেত্রী তনুজার মেয়ে এবং জনপ্রিয় অভিনেত্রী কাজলের বোন। তিনি ২০০৩ সালে হিন্দি চলচ্চিত্র শসসস...-এর মাধ্যমে বলিউডে অভিষেক করেছেন। ২০০৫ সালে রাম গোপাল বর্মার পরিচালিত সরকারে অভিনয় করেছেন, যেটি হচ্ছে তার সর্বপ্রথম ব্যবসাসফল চলচ্চিত্র। উক্ত চলচ্চিত্র তিনি অমিতাভ বচ্চন এবং অভিষেক বচ্চনের সাথে অভিনয় করেছেন। ২০১৩ সালে, তিনি জনপ্রিয় আপাতবাস্তব টেলিভিশন অনুষ্ঠান বিগ বসের ৭ম আসরে প্রতিযোগিতা করেন, যেখানে তিনি ২য় স্থান অর্জন করেন, যখন গওহর খান বিজয়ী হয়।
২০১৪ স্কটল্যান্ড ক্রিকেট দলের আয়ারল্যান্ড সফর
স্কটল্যান্ড ক্রিকেট দল পূর্ব-নির্ধারিত সময়সূচী মোতাবেক ৮-১২ সেপ্টেম্বর, ২০১৪ তারিখ পর্যন্ত আয়ারল্যান্ড সফর করে। দলটি আইরিশ দলের বিপক্ষে তিনটি একদিনের আন্তর্জাতিকে (ওডিআই) প্রতিদ্বন্দ্বিতায় অবতীর্ণ হয়।  স্বাগতিক আয়ারল্যান্ড ২-১ ব্যবধানে সিরিজ জয় করে।
অটো নথলিং
ড. অটো আর্নেস্ট নথলিং (Otto Nothling; জন্ম: ১ আগস্ট, ১৯০০ - মৃত্যু: ২৬ সেপ্টেম্বর, ১৯৬৫) কুইন্সল্যান্ডের উইটা এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে অভ্যস্ত ছিলেন অটো নথলিং।
প্রথম-শ্রেণীর ক্রিকেট
ব্রিসবেন গ্রামার স্কুলে অধ্যয়ন করেছেন অটো নথলিং। ব্রিসবেন গ্রামার স্কুলের অন্যতম সেরা ক্রীড়াবিদ ছিলেন। সর্বকালের সেরা ১০০ ওয়াল্যাবিস হিসেবে নির্বাচিত হন।
সিডনি বিশ্ববিদ্যালয়ে অবস্থানকালে চমৎকার অল-রাউন্ডার হিসেবে ভূমিকা রাখেন। ১৯২২-২৩ মৌসুমে মেলবোর্নে কম্বাইন্ড অস্ট্রেলিয়ান ইউনিভার্সিটিজের সদস্যরূপে সফররত এমসিসি দলের বিপক্ষে ৫৬ রান সংগ্রহের পাশাপাশি পাঁচ-উইকেট দখল করেছিলেন তিনি। ঐ মৌসুমের ন্যায় ১৯২৪-২৫ মৌসুমেও বেশ ভালো করেন। সিডনিভিত্তিক প্রথম স্তরের ক্রিকেটে বোলিং গড়ে সেরা ছিলেন। দীর্ঘদেহী, ডানহাতি মিডিয়াম পেস বোলার ছিলেন তিনি। এছাড়াও, অফ ব্রেক বোলিংও করতে পারতেন তিনি।
১৯২২-২৩ মৌসুম থেকে ১৯২৯-৩০ মৌসুম পর্যন্ত অটো নথলিংয়ের প্রথম-শ্রেণীর খেলোয়াড়ী জীবন চলমান ছিল। ১৯২৪-২৫ মৌসুমে প্রথম-শ্রেণীর ক্রিকেটে অভিষেক ঘটে তার। নিউ সাউথ ওয়েলসের সদস্যরূপে সফররত এমসিসি দলের বিপক্ষে সিডনিতে অংশ নেন। এর কয়েকদিন পরই শেফিল্ড শিল্ডে প্রথমবারের মতো খেলতে নামেন।
ব্রিসবেনে ফিরে চিকিৎসাশাস্ত্রে অংশ নেন। ১৯২৭-২৮ মৌসুমে কুইন্সল্যান্ডের পক্ষে খেলতে শুরু করেন। পরের মৌসুমে ১২১ রানের মনোজ্ঞ সেঞ্চুরি করেন। এটিই তার সমগ্র প্রথম-শ্রেণীর খেলোয়াড়ী জীবনের একমাত্র সেঞ্চুরি ছিল। সিডনিতে নিউ সাউথ ওয়েলসের বিপক্ষে ২১২ মিনিটে এ রান তুলেন।
প্রশস্ত কাঁধের অধিকারী অটো নথলিং আগ্রাসী ব্যাটসম্যান হিসেবে পরিচিত ছিলেন। ড্রাইভের দিকেই তার সবিশেষ দক্ষতা লক্ষ্য করা গিয়েছিল। ১৯২৮-২৯ মৌসুমে এমসিসি’র বিপক্ষে ৫/৭৮ বোলিং পরিসংখ্যান গড়েন। এ পর্যায়ে ডব্লিউ. আর. হ্যামন্ডকে শূন্য রানে বিদেয় করেছিলেন তিনি। এছাড়াও, অস্ট্রেলীয় একাদশের সদস্যরূপে সফরকারীদের বিপক্ষে বেশ ভালোমানের বোলিং করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অটো নথলিং। ১৪ ডিসেম্বর, ১৯২৮ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
সিডনিতে অ্যাশেজ সিরিজের দ্বিতীয় টেস্টে অংশগ্রহণ করার সুযোগ পান। ১৯২৮ সালে জাতীয় দলে ডন ব্র্যাডম্যানের স্থলাভিষিক্ত হয়েছিলেন। তাসত্ত্বেও অস্ট্রেলিয়ার সেরা কিংবদন্তীর সাথে আজীবনের বন্ধুত্বপূর্ণ সম্পর্ক বজায় রাখেন। এ খেলায় স্যার ডি. জি. ব্র্যাডম্যানের একচ্ছত্র প্রভাব খর্ব হবার বিষয়টি লক্ষ্য করা যায়। দ্বাদশ খেলোয়াড় হিসেবে তাকে রাখা হলে নথলিং পরবর্তীকালে মূল একাদশে খেলার সুযোগ পান। বল হাতে কোন উইকেট লাভে সক্ষমতা দেখাতে পারেননি। প্রথম ইনিংসে ৮ রান করলেও দ্বিতীয় ইনিংসে ৪৪ রানের ইনিংস খেলেছিলেন। ৪৬ ওভার বোলিং করে ৭২ রান খরচায় কোন উইকেট পাননি। ফলশ্রুতিতে, পরবর্তী টেস্টে তাকে আর রাখা হয়নি।
নভেম্বর, ১৯২৯ সালে কুইন্সল্যান্ডের সদস্যরূপে সর্বশেষ প্রথম-শ্রেণীর খেলায় অংশ নিয়েছিলেন। সবগুলো প্রথম-শ্রেণীর খেলায় অংশ নিয়ে ২৪.৫০ গড়ে ৮৮২ রান তুলেন। এছাড়াও, ৪১ রান গড়ে ৩৬ উইকেট পেয়েছিলেন।
ব্যক্তিগত জীবন
আন্তঃরাজ্যীয় রাগবি ইউনিয়নের খেলোয়াড় ছিলেন। ফুলব্যাক অবস্থানে নিউ সাউথ ওয়েলসের প্রতিনিধিত্ব করেন। ১৯২৩ সালে নিউজিল্যান্ড গমন করেন, ১৯২৪ সালে সিডনিতে নিউজিল্যান্ডের বিপক্ষে খেলেন। খেলোয়াড়ী জীবনের শেষদিকে গল্ফার হিসেবেও অংশ নেন।
দ্বিতীয় বিশ্বযুদ্ধে সক্রিয়ভাবে অংশ নেন। মেজর পদবী নিয়ে অস্ট্রেলিয়ান আর্মি মেডিক্যাল কোরে দায়িত্ব পালন করেছিলেন। পেশাদারী পর্যায়ে ব্রিসবেনে চর্মরোগ বিশেষজ্ঞের ভূমিকায় অবতীর্ণ হন। এছাড়াও, কুইন্সল্যান্ড ক্রিকেট অ্যাসোসিয়েশনে দুই বছর সভাপতির দায়িত্বে ছিলেন। ২৬ সেপ্টেম্বর, ১৯৬৫ তারিখে ৬৫ বছর বয়সে কুইন্সল্যান্ডের চেলমার এলাকায় দেহাবসান ঘটে।
যৌন নির্যাতন
একজনের উপর অন্যজনের চাপিয়ে দেওয়া অনিচ্ছাকৃত যৌন আচরণকে যৌন নির্যাতন বা উৎপীড়ন বলা হয়। যখন প্রত্যক্ষভাবে স্বল্প সময়ের জন্যে অথবা পরোক্ষভাবে জোর করা হয় তখন তাকে যৌন লাঞ্ছনা বলা হয়। অপরাধীকে যৌন নির্যাতক (যদি হানিকর হয়) বা উৎপীড়ক বলে অভিহিত করা হয়।   যদি কোন প্রাপ্তবয়ষ্ক লোক বা তরুণ কোন শিশুকে যৌন কাজে লিপ্ত হওয়ার জন্যে অনুপ্রেরণা দেয় তাকেও যৌন নির্যাতন বলা হবে। শিশু বা নাবালকের সাথে অনুপ্রেরণা দিয়ে যৌন কাজে লিপ্ত হলে তাকে শিশু যৌন নির্যাতন বা বিশেষ আইনের আওতায় ধর্ষন বলা হয়।
শিশু
শিশু যৌন নির্যাতন শিশু নির্যাতনের একটা রূপ যা কোন প্রাপ্তবয়ষ্ক লোক বা তরুণ তাদের যৌন পরিতৃপ্তির জন্য ব্যবহার করে । এটা কোন প্রাপ্তবয়ষ্ক লোকের যৌন পরিতৃপ্তি অর্জনের জন্যে শিশুকে রাজি করিয়ে বা চাপ প্রয়োগ করে বা ভয় দেখিয়ে বা জবরদস্তি করে বা পর্ণোগ্রাফী দেখিয়ে বা পর্ণোগ্রাফী তৈরির উদ্দ্যেশে সরাসরি যৌন সম্পর্কের মাধ্যমে হতে পারে বা বিশেষ অঙ্গে (যোনীতে, স্তনের বোঁটায় ইত্যাদি) অশালীন সংস্পর্শের মাধ্যমে হতে পারে ।
শিশু যৌন নির্যাতনের প্রভাবের মধ্যে লজ্জা ও আত্নগ্লানি, হতাশা, দুশ্চিন্তা, ট্রমা পরবর্তী স্ট্রেস ডিসঅর্ডার,আত্নসম্মানের অভাব, যৌন অক্ষমতা, প্রজনন অঙ্গে দীর্ঘস্থায়ী ব্যাথা, আসক্তি, নিজেকে আঘাত করা, আত্নহত্যার প্রবণতা, বর্ডারলাইন পার্সোনালিটি ডিসঅর্ডার, পরবর্তীতে প্রতিশোধ নেওয়ার প্রবণতা অন্তর্ভুক্ত । আত্নহত্যার প্রচেষ্টার ঝুকিপূর্ণ প্রভাবক হল শিশু যৌন নির্যাতন । নির্যাতিত হওয়ার অনেক বছর পরেও নির্যাতিতের মাঝে অধিকাংশ ক্ষতিই দৃশ্যমান থাকে ।
বিবাহ বহির্ভূত সম্পর্কের পারিবারিক সদস্য বিশেষ করে পৈতৃক মাধ্যম দ্বারা যৌন নির্যাতিত হলে লম্বা সময়ের জন্যে মানসিক ট্রমাসহ ভয়াবহ প্রভাব পড়তে পাড়ে ।
বিশ্বে ১৮ – ১৯% মহিলা এবং ৮% পুরুষ তাদের শৈশবকালে যৌন নির্যাতিত হওয়ার কথা প্রকাশ্যে এনেছে । মেয়েদের উচ্চমাত্রায় নির্যাতিত হওয়া বা ছেলেদের যৌন নির্যাতনের কথা প্রকাশ্যে না আনার প্রবণতা বা উভয় কারণের জন্য লিঙ্গ বৈষম্যই মূলত দায়ী ।  অধিকাংশ শিশু যৌন নির্যাতনকারী নির্যাতিতের পূর্বপরিচিত; ৩০% নির্যাতনকারী খুব নিকট আত্নীয় এমনকি পিতা, কাকা, মামা অথবা কাজিনও হতে পারে; অন্যান্য ৬০% পরিচিতের মধ্যে পারিবারিক বন্ধু, বেবীসিটার অথবা প্রতিবেশী হতে পারে; এছাড়া মাত্র ১০% নির্যাতনকারী অপরিচিত হয়ে থাকে। অধিকাংশ শিশু যৌন নির্যাতন পুরুষের দ্বারা হয়ে থাকে; মহিলাদের দ্বারা সংঘটিত নির্যাতনের ১৪%মেয়েদের প্রতি এবং ৬% ছেলেদের প্রতি হয়ে থাকে বলে প্রতিবেদনে প্রকাশ পেয়েছে । যতক্ষণ না পর্যন্ত শিশু বয়সন্ধিকালে পৌছায় ততক্ষণ পর্যন্ত যৌন নির্যাতনকারী শিশুদের প্রতি যৌনতায় আগ্রহ থাকে না । তবে বর্তমানে ১২-১৬ বছরের মানুষ / কিশোর দের মধ্যে পর্নোগ্রাফির আসক্ততির কারণ
এ কিশোর -কিশোরীদের কম বয়সে যৌনতা করতে আরোম্ভ করে।যার কারণে কিশোরীরা গর্ভবতী হয়।
বিশেষ চাহিদাসম্পন্ন মানুষ
বিশেষ চাহিদাসম্পন্ন মানুষ যৌন নির্যাতনের শিকার হতে পারে । গবেষণা অনুযায়ী, চাহিদাসম্পন্ন মানুষ বোধশক্তির অভাবে যৌন লাঞ্ছিত বা নির্যাতিত হওয়ার বড় ঝুঁকিতে আছে । (Sobsey & Varnhagen, 1989)
মানসিক সমস্যাসম্পন্ন মানুষ
বয়স্ক মানুষ বিশেষকরে যাদের মানসিক সমস্যা আছে তারা যৌন নির্যাতনের ঝুঁকিতে আছে । ইংল্যান্ড এর বিভিন্ন কেয়ার হোমে ২০১৩ থেকে ২০১৫ পর্যন্ত ৬০০০ টি “সুরক্ষা উদ্বেগ ও সতর্কতা” ("safeguarding concerns and alerts") সংক্রান্ত অভিযোগ প্রণিত হয় । এর মধ্যে তথাকথিত ভুল স্পর্শ ও অন্যান্য অভিযোগ ছিল । অপরাধীদের কিছু হোমের কর্মী ছিল কিন্তু অধিকাংশ বাইরের বাসিন্দা ছিল । কিছু কিছু হোমকে সন্দেহ করা হয়েছে যারা ইচ্ছেকরে এই অপরাধ করেছে ।
অনেক সময় নির্যাতিতদের বিশ্বাস করা হয় না কারণ মানসিক সমস্যার কারণে তাদেরকে বিশ্বাসযোগ্য সাক্ষী হিসেবে বিবেচনা করা হয় না । অপরাধীরা বারবার এদের টার্গেট করে কারণ তারা জানে এরা বিশ্বাসের অনুপযোগী । অনেক সময় স্বামী বা স্ত্রী ও সঙ্গী কোন অধিকার নেই এটা অনুধাবন না করে যৌন সম্পর্ক চালিয়ে যায় কারণ মানসিক সমস্যাসম্পন্ন মানুষ কোন কিছুতে সম্মতি দিতে পারে না ।
বয়ঃজ্যেষ্ঠ ব্যক্তি
নার্সিং হোমে নির্যাতনের অন্যতম রূপ হল যৌন নির্যাতন । যদি নার্সিং হোম তার কর্মচারীদের পটভূমি পরীক্ষা করে না দেখে যারা পরবর্তীতে তারা যদি যৌন নির্যাতন করে তাহলে হোম এই উদাসীনতার জন্য দায়ী থাকবে । যদি নার্সিং হোম তার কর্মী বা প্রশিক্ষণরত কর্মীদের তাদের নির্যাতনের চিহ্ন চিনতে ব্যর্থ হয় তাহলে এই উদাসীনতার জন্যও দোষী হবে। রক্ষণাবেক্ষণকারীদের দ্বারা নির্যাতন একটি অপরাধ। নির্যাতিতরা আত্মসম্মানের ভয়ে বা বিশেষ অঙ্গের উল্লেখের অনিচ্ছার জন্যে নির্যাতনের কোন রিপোর্ট করে না বা তদন্তকারীকে সহায়তা করে না।
চিকিৎসা
ধর্ষিত মহিলাদের ইমার্জেন্সি কন্ট্রাসেপটিভ ওষুধ দিয়ে চিকিৎসা করা হয় কারণ ৫% ধর্ষণের ক্ষেত্রে গর্ভধারণ হতে পারে ।
আন্দুল
আন্দুল ভারতের পশ্চিমবঙ্গ রাজ্যের হাওড়া জেলার একটি শহর। এখানকার কায়স্থ রায়দের রাজবাড়ী ঐতিহাসিক স্থান হিসাবে সুপরিচিত। এই রাজবাড়ীতে এসেছিলেন স্বয়ং রবার্ট ক্লাইভ। আরও পুরোনো এখানকার কায়স্থ চৌধুরী তথা দত্তচৌধুরী পরিবারের দুর্গাপুজো হাওড়া জেলার অন্যতম প্রাচীন হিসেবে ধরা হয়।
জনসংখ্যার উপাত্ত
ভারতের ২০০১ সালের আদম শুমারি অনুসারে আন্দুল শহরের জনসংখ্যা হল ৫৬৭৭ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ৬% হল ৬ বছর বা তার কম বয়সী।
এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৯% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে আন্দুল এর সাক্ষরতার হার বেশি।
লিসা হোম হত্যাকাণ্ড
লিসা হোম ছিলেন সুইডেনের গোটেন পৌরসভার ব্লমবার্গে কর্মরত স্কোভডের ১৭ বছর বয়সী একজন মেয়ে। তিনি ২০১৫ সালের ৭ জুন নিখোঁজ হয়ে যান এবং কয়েক দিন পর তার লাশ একটি ওয়ার্কশেডে পাওয়া যায়। তার নিখোঁজ হওয়া, তার সন্ধান এবং তার হত্যার জন্য নেরিজুস বাইলেভিসিয়াসের বিচার এবং দোষী সাব্যস্ত হওয়া সুইডেন এবং স্ক্যান্ডিনেভিয়ায় গণমাধ্যমের ব্যাপক মনোযোগ আকর্ষণ করে।
হত্যা
২০১৫ সালের ৭ জুন, ১৭ বছর বয়সী লিসা হোম একটি ক্যাফেতে তার শিফট শেষ করতে যাচ্ছিলেন যদি তিনি গ্রীষ্মের জন্য ভাস্টারগোটল্যান্ডের কালবির কাছে ব্লমবার্গে কাজ করছিলেন। তিনি ১৮:২৩ মিনিটে স্কোভডে তার বাবাকে একটি টেক্সট বার্তা পাঠান, যেখানে তিনি ব্যাখ্যা করেন যে তিনি তার মোপেডে বাড়ি যাচ্ছিলেন। যখন হোম দেখায়নি তখন তার বাবা তার কর্মক্ষেত্রে গাড়ি চালিয়ে ছিলেন এই আশায় যে তিনি এখনও সেখানে আছেন। ক্যাফেতে যখন তিনি তার মোপেডটি দেখতে পান যার চাবি এখনও ইগনিশনে রয়েছে, তখন ক্যাফের মালিক এবং লিসার বাবা কিছু না পেয়ে ক্যাফে এবং আশেপাশের এলাকায় অনুসন্ধান করেন। ২১:৪৭ মিনিটে তারা পুলিশকে ফোন করে হোমের নিখোঁজ হওয়ার খবর জানায়। পুলিশ শীঘ্রই এসে এলাকায় কুকুরের তল্লাশি শুরু করে, সেখানে বেশ কয়েকটি কক্ষ সহ একটি শস্যভাণ্ডারে, কিন্তু কিছুই খুঁজে পায়নি। পরে সেখানে একটি দস্তানা পাওয়া যায়।
দেহ আবিষ্কার
মঙ্গলবার ৯ জুন, অনুসন্ধানকারী দল হোমের সেলফোন কেস, রসিদ, টিকিট এবং অনুরূপ আইটেম খুঁজে পায়, যার সবগুলোই হোমের মালিকানাধীন হিসাবে চিহ্নিত করা হয়। বুধবার ১০ জুন, অনুসন্ধান এলাকাটি সম্প্রসারিত করা হয় এবং অনুসন্ধানে সহায়তা করার জন্য মিসিং পিপল নামক সংস্থার সুইডিশ সংস্করণকে ডাকা হয়। সেদিন ভাঁড়ারে একজোড়া কানের দুল পাওয়া গিয়েছিল। তার মোপেডের জন্য তার লাইসেন্স কার্ড এবং তার বাড়ির চাবিও সেদিন পাওয়া গিয়েছিল। শুক্রবার ১২ জুন, মিসিং পিপল ক্যাফে থেকে কয়েক কিলোমিটার দূরে মার্টোর্প এস্টেটে অনুসন্ধান করে। ইতিমধ্যে ইতোমধ্যে এলাকায় তল্লাশি চালানো হয়েছে বলে দাবি করে দুজন ব্যক্তি গাড়িতে করে সেখানে পৌঁছেছিলেন। নিখোঁজ জনপ্রতিনিধিরা সন্দেহজনক হয়ে পুলিশকে ফোন করেন। তারা এলাকায় অনুসন্ধান চালিয়ে যায় এবং হোমের একটি জ্যাকেট এবং একটি হেলমেট খুঁজে পায়। পরে একই রাতে হোমের মৃতদেহ কাছাকাছি একটি ওয়ার্কশেডে পাওয়া যায়।
নারায়ণপুর ইউনিয়ন, চৌগাছা
নারায়নপুর ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী নারায়নপুর জেলা সদর হতে প্রায় ৩০ কিলোমিটার এবং উপজেলা সদর হতে প্রায় ৫ কিলোমিটার দূরে নারায়নপুর বাজার সংলগ্ন কপোতাক্ষ নদীর তীরে অবস্থিত। এর উত্তর দিকে মহেশপুর উপজেলার আজমপুর ইউনিয়ন, দক্ষিণে স্বরুপদাহ ইউনিয়ন,পুর্বে হাকিমপুর ইউনিয়ন, পাতিবিলা ইউনিয়ন ও পশ্চিমে মহেশপুর উপজেলার মান্দার বাড়িয়া ইউনিয়ন। ইউনিয়নটি ১৬টি গ্রাম এবং ১৩টি মৌজা নিয়ে গঠিত হয়েছে।
গ্রাম
চৌগাছা ইউনিয়নে মোট ১৬টি গ্রাম রয়েছে।